Η χρήση του ενδοαορτικού ασκού μετά από καρδιοχειρουργική επέμβαση
Creators: name: Βαβαρούτα, Άννα Ζήσιμου
Publisher: name: Aristotle University of Thessaloniki
Year: 2023
Subjects: Ενδοαορτικός ασκός
Καρδιοχειρουργικός ασθενής
Μηχανική υποστήριξη καρδιάς
Intra-aortic ballon pump
Cardiac surgery patient
Mechanical support

description: Ο ενδοαορτικός ασκός (Intra Aortic Ballon Pump-IABP), αποτελεί μία εύχρηστη και χαμηλού κόστους συσκευή η οποία χρησιμοποιείται ευρύτατα στη μηχανική υποστήριξη της καρδιάς προεγχειρητικά, διεγχειρητικά και μετεγχειρητικά σε καρδιοχειρουργικούς ασθενείς, αλλά και σε άλλες παθολογικές καταστάσεις του καρδιαγγειακού συστήματος. Ο ασκός τοποθετείται στην αορτή και με τη λειτουργία του συμβάλει στη βελτίωση της κυκλοφορίας στα στεφανιαία αγγεία, στη μείωση της συστολικής πίεσης της αορτής και του μεταφορτίου και ως εκ τούτου, στη μείωση των αναγκών του μυοκαρδίου σε οξυγόνο. Ωστόσο, η εφαρμογή του παρουσιάζει επιπλοκές όπως αιμορραγικά επεισόδια, θρομβώσεις, λοιμώξεις και πιο σπάνια εγκεφαλικά επεισόδια. Τα τελευταία χρόνια η ανακάλυψη και η χρήση νέων συσκευών υποβοήθησης της μηχανικής λειτουργίας της καρδιάς που παρουσιάζουν πλεονεκτήματα, σε σύγκριση με τον ενδοαορτικό ασκό στη βελτίωση των αιμοδυναμικών παραμέτρων των ασθενών, είχε σαν αποτέλεσμα τη μείωση της χρήσης του ενδοαορτικού ασκού σε Ευρώπη και Ηνωμένες Πολιτείες Αμερικής. Εντούτοις, το χαμηλό κόστος λειτουργίας του και τα αδιαμφησβήτητα οφέλη που απορρέουν από τη χρήση του, καθιστούν τον ενδοαορτικό ασκό μία αξιόπιστη επιλογή ως μέσο υποβοήθησης της μηχανικής λειτουργίας της καρδιάς, παρόλες τις επιπλοκές που πιθανόν να προκαλεί. Επίσης, παρατηρείται μία συνδυαστική χρήση του ενδοαορτικού ασκού με άλλες συσκευές υποβοήθησης της καρδιακής λειτουργίας, εάν και απαιτείται η υλοποίηση περαιτέρω κλινικών μελετών για τη διερεύνηση των θετικών αποτελεσμάτων που συνδέονται με αυτή την εφαρμογή. Επιπρόσθετα, αρχίζει να κερδίζει έδαφος η άποψη ότι ο σαφής καθορισμός κατευθυντήριων οδηγιών για τη χρήση του ενδοαορτικού ασκού, σε συνδυασμό με την υλοποίηση καλά οργανωμένων κλινικών μελετών που θα διερευνούν τη σχέση κόστους οφέλους από τη χρήση του ασκού, πιθανότατα να επιλύσει τη σύγχυση που επικρατεί στην επιστημονική κοινότητα, σχετικά με την αποτελεσματικότητα ή μη της εφαρμογής του ασκού, ως μέσο μηχανικής υποστήριξης της καρδιάς και των άλλων συστημάτων του ανθρώπινου οργανισμού.
description: The Intra-Aortic Balloon Pump (IABP) is an easy-to-use and low-cost device that is widely used in mechanical cardiac support preoperatively, intraoperatively and postoperatively in cardiac surgery patients as well as in other pathological conditions of the cardiovascular system. The balloon is placed in the aorta and it contributes to the improvement of the circulation in the coronary vessels, to the reduction of the systolic arterial pressure of the aorta and of the afterload, and consequently, to the reduction of the myocardial needs for oxygen. However, its application is linked to complications such as bleeding episodes, thrombosis, infections and more rarely strokes. During the last years, the development of new devices to assist the mechanical function of the heart that exhibit key advantages compared to the IABP in improving the hemodynamic parameters of the patients, resulted in decreased use of the IABP in Europe and the USA. Yet, its low operating costs and the undeniable benefits of its use render the IABP a reliable choice as a method to assist the mechanical function of the heart, despite its potential complications. Recently, the IABP has been used in combination with other cardiac assist devices; nevertheless, more clinical trials are required to unravel the positive effects derived from this combined application. In addition, it is increasingly acknowledged that the establishment of precise guidelines regarding the use of IABP, along with the execution of well-designed clinical trials investigating the cost-benefit ratio of the IABP use, is likely to address the confusion in the scientific community about the effectiveness or not of the IABP to mechanically support the heart and other systems of the human body.